Mortan G. Berjastein, nevndarlimur í Føroya Fiskimannafelag, hevur saman við Sólfinni Hansen gjørt eitt alternativt uppskot til fiskivinnunýskipan. Loyvini skulu ikki sigast upp, men kvoturnar ásetast av nýggjum, og tilfeingisskattur skal vera á allari veiðu og virðisøking. Við at broyta eitt vet við ætlanina hjá fiskimálaráðharranum, ber væl til at fáa ólógligu veiðuna til lands. Tað skal bara gerast soleiðis, at manningin verður fult avroknað fyri ólógligu veiðuna, meðan reiðaríið lítið og onki fær í sín part. Tá verður ongin áhugi hjá reiðaríum at taka kjansin og fáa ov nógv av fiski, sum tey ikki hava kvotu til, men manningin fer hinvegin ikki at finna seg í, at fiskur bara verður koyrdur í havið aftur, sum hon fær fullan valuta fyri. Tað sigur Axel Hansen, nevndarlimur í FF, í hesi grein.